# ZMOS CMYK

# Materiál na rokovanie

**Hospodárskej a sociálnej rady SR**

# dňa 24. 06. 2019

**k bodu č. 10)**

**Stanovisko ZMOS**

k vyhodnoteniu plnenia Stratégie bezpečnosti a ochrany zdravia pri práci v Slovenskej republike na roky 2016 až 2020 a programu jej realizácie v roku 2018

**Všeobecne k materiálu:**

Minister práce, sociálnych vecí a rodiny Slovenskej republiky na základe uznesenia vlády SR každoročne do 30. júna predkladá na rokovanie vlády Slovenskej republiky vyhodnotenie plnenia Stratégie BOZP v predchádzajúcom roku vrátane návrhu na jej prípadnú aktualizáciu. K vyhodnoteniu prichádza už po tretí raz, uznesenie vlády je z roku 2016.

Vyhodnotenie predkladané na rokovanie vlády Slovenskej republiky je vypracované z podkladov ministerstiev, ostatných ústredných orgánov štátnej správy, sociálnych partnerov a ďalších inštitúcií podieľajúcich sa na plnení stratégie BOZP. Predkladaný materiál obsahuje vyhodnotenia plnenia Stratégie BOZP v roku 2018. Ide o informatívny materiál, obsahuje skutočnosti o plnení úloh Stratégie BOZP v predchádzajúcom kalendárnom roku.

**Pripomienky k materiálu:**

ZMOS k predloženému materiálu neuplatňuje pripomienky.

**Záver:**

ZMOS navrhuje, aby Hospodárska a sociálna rada SR predloženú stratégiu vzala na vedomie.

**Mgr. Branislav Tréger, PhD.**

**predseda ZMOS**